《悼楚石和尚诗 其二》
明代·智及

圣主从容问鬼神，当机一默重千钧。荼毗直下金门诏，火聚全彰净法身。

平地惊翻三世佛，等闲瞎却一城人。大悲愿力知多少，枯木花开别是春。

作者简介：（1311—1378）明僧。苏州府吴县人，俗姓顾，字以中，号广慧。出家于海云院，主持净慈、径山等寺。洪武初诏硕僧集天界寺，智及居首，以病不及召对，赐还海云寺，卒。